Source: http://www.pisrs.si/Pis.web/pregledPredpisa?id=PRAV13730&d-49683-s=2&d-49683-p=1&d-49683-o=2
Timestamp: 2019-08-24 19:02:49+00:00

Document:
Pravilnik o spremembah in dopolnitvah Pravilnika o opravljanju službe izvršitelja (Uradni list RS, št. 34/19) Pravilnik o spremembah in dopolnitvah Pravilnika o opravljanju službe izvršitelja (Uradni list RS, št. 34/19) Pravilnik o spremembah in dopolnitvah Pravilnika o opravljanju službe izvršitelja (Uradni list RS, št. 34/19)
Naslov ang. Rules amending the Rules on the performance of bailiff services
SOP 2019-01-1513
Neuradno prečiščeno besedilo Pravilnika o opravljanju službe izvršitelja obsega:
- Pravilnik o opravljanju službe izvršitelja (Uradni list RS, št. 18/03 z dne 21. 2. 2003),
- Pravilnik o spremembah in dopolnitvah Pravilnika o opravljanju službe izvršitelja (Uradni list RS, št. 83/06 z dne 4. 8. 2006),
- Pravilnik o spremembah in dopolnitvah Pravilnika o opravljanju službe izvršitelja (Uradni list RS, št. 59/11 z dne 25. 7. 2011),
- Pravilnik o spremembah in dopolnitvah Pravilnika o opravljanju službe izvršitelja (Uradni list RS, št. 35/16 z dne 13. 5. 2016),
- Pravilnik o spremembah in dopolnitvah Pravilnika o opravljanju službe izvršitelja (Uradni list RS, št. 34/19 z dne 24. 5. 2019).
- izkaznica izvršitelja in priponka izvršitelja;
- pečat;
- oznaka na poslovnih prostorih izvršitelja.
- izkaznica namestnika izvršitelja in priponka namestnika izvršitelja;
- pečat in žig izvršitelja, ki ga nadomešča.
Pomočnik izvršitelja se pri opravljanju del pomoči izkazuje z izkaznico pomočnika izvršitelja.
Potrdilo o vpisu pomočnika izvršitelja v evidenco izvršiteljev izda minister, pristojen za pravosodje (v nadaljnjem besedilu: minister), takoj po opravljenem vpisu v to evidenco. (črtan)
Ministrstvo, pristojno za pravosodje (v nadaljnjem besedilu: ministrstvo) hrani prepise izdanih potrdil in zaznamuje morebitno izdajo novega potrdila ter razloge zanjo. (črtan)
Izvršitelj in namestnik izvršitelja imata izkaznico, s katero se izkazujeta pri opravljanju posameznih dejanj izvršbe in zavarovanja, pomočnik izvršitelja pa ima izkaznico, s katero se izkazuje pri opravljanju del pomoči pri posameznih dejanjih izvršbe in zavarovanja (v nadaljnjem besedilu: izkaznica).
Izkaznico na zahtevo izvršitelja izda ministrstvo, pristojno za pravosodje (v nadaljnjem besedilu: ministrstvo).
Izkaznica je izdelana iz plastičnega materiala v velikosti 85,6 x 54 mm, na njej pa so naslednji podatki (obrazec IZK št. 1, IZK št. 2 in IZK št. 7):
- oznaka »izvršitelj«, »namestnik izvršitelja« oziroma »pomočnik izvršitelja«;
- fotografija izvršitelja oziroma namestnika izvršitelja;
- za izkaznico izvršitelja: osebno ime in sedež izvršitelja;
- za izkaznico namestnika izvršitelja: osebno ime namestnika izvršitelja ter osebno ime in sedež izvršitelja, pri katerem je zaposlen;
- za pomočnika izvršitelja: osebno ime in rojstni datum pomočnika izvršitelja, osebno ime izvršitelja, pri katerem je zaposlen ter trajanje pogodbe o zaposlitvi;
- evidenčna številka izvršitelja, namestnika izvršitelja, oziroma pomočnika izvršitelja;
- tekoča številka in datum izdaje izkaznice;
- slika grba Republike Slovenije, pod njo pa napis Republika Slovenija;
- podpis ministra in pečat ministrstva.
Če izvršitelj, namestnik izvršitelja oziroma pomočnik izvršitelja izkaznico izgubi ali kako drugače ostane brez nje ali je poškodovana, je dolžan izvršitelj o tem takoj obvestiti ministrstvo, ki izvršitelju, namestniku izvršitelja oziroma pomočniku izvršitelja na stroške izvršitelja izda novo izkaznico in jo vpiše v evidenco pod novo zaporedno številko. Naknadno najdena izkaznica, ki je bila izgubljena ali poškodovana, se uniči. Uničenje se zaznamuje v evidenci izdanih izkaznic.
Če izvršitelj, namestnik izvršitelja oziroma pomočnik izvršitelja preneha opravljati službo ali kako drugače izgubi status izvršitelja, namestnika izvršitelja oziroma pomočnika izvršitelja, mora takoj po prejemu odločbe oziroma po izteku pogodbe o zaposlitvi izročiti izkaznico zbornici izvršiteljev. Zbornica izvršiteljev izkaznico pošlje ministrstvu v osmih dneh od prevzema. Vrnjena izkaznica se uniči. Če mora izkaznico vrniti izvršitelj, mora ta hkrati s svojo izkaznico vrniti tudi izkaznico namestnika izvršitelja in izkaznico pomočnika izvršitelja.
Pomočnik izvršitelja mora pred pričetkom vsakega dejanja pomoči izkaznico pokazati strankam v postopku izvršbe in zavarovanja ter drugim udeležencem.
- tekočo številko priponke;
- sliko grba Republike Slovenije, pod njo pa napis Republika Slovenija;
- oznako izvršitelj;
- osebno ime in sedež izvršitelja.
- oznako namestnik izvršitelja;
- osebno ime namestnika izvršitelja;
- osebno ime in sedež izvršitelja, pri katerem namestnik je.
- tekoča številka priponke;
- ime, priimek in sedež ter evidenčno številko izvršitelja, ki priponko uporablja oziroma ime, priimek in evidenčno številko namestnika izvršitelja ter ime, priimek in sedež izvršitelja, katerega namestnik je;
- datum naročila priponke in datum izdaje priponke izvršitelja oziroma namestnika izvršitelja;
- matrica priponke;
- datum, ko je priponka vzeta iz uporabe s kratko navedbo razloga, datum uničenja oziroma datum, ko je ministrstvo prejelo obvestilo o izgubi priponke.
Če izvršitelj preneha opravljati službo izvršitelja ali kako drugače izgubi status izvršitelja, mora takoj po prejemu odločbe izročiti priponko zbornici izvršiteljev. Zbornica izvršiteljev priponko pošlje ministrstvu v osmih dneh od prevzema. Vrnjena priponka se uniči. Hkrati z izvršiteljem mora priponko izročiti tudi izvršiteljev namestnik, če tega izvršitelj ima.
Če namestnik izvršitelja preneha opravljati službo namestnika izvršitelja ali kako drugače izgubi status namestnika izvršitelja, mora takoj po prejemu odločbe izročiti priponko zbornici izvršiteljev. Zbornica izvršiteljev pošlje ministrstvu priponko v osmih dneh od prevzema. Vrnjena priponka se uniči.
- grb Republike Slovenije;
- ime in priimek izvršitelja;
- kraj, kjer ima izvršitelj sedež;
- evidenčno številko pečata.
- tekoča številka pečata (evidenčna številka);
- datum naročila pečata in datum izdaje pečata izvršitelju;
- odtis pečata;
- ime, priimek in sedež izvršitelja, ki pečat uporablja;
- datum, ko je pečat vzet iz uporabe s kratko navedbo razloga in datum uničenja pečata.
- označbo spisa izvršitelja;
- oznako ZARUBLJENO;
- uro, dan, kraj rubeža;
- ime in priimek (so)lastnikov stvari ali (so)posestnikov stvari;
- ime, priimek in sedež oziroma bivališče dolžnika;
- pečat izvršitelja in podpis izvršitelja oziroma namestnika izvršitelja.
- oznako: ime, priimek in sedež izvršitelja;
- številko in datum sklepa o izvršbi ter ime in sedež sodišča oziroma drugega organa, ki je sklep izdal;
- zadevo in namen zapisa;
- datum in kraj zapisa;
Vsa pisanja izvršitelja, poslana strankam in drugim udeležencem v postopku, sodiščem, drugim organom in organizacijam ali osebami z javnimi pooblastili, registrom in skupnostim, morajo biti opremljena s pečatom izvršitelja in podpisom izvršitelja. Če listino sestavi namestnik izvršitelja, podpiše to listino namesto izvršitelja namestnik izvršitelja, pri čemer mora ta podpisu dodati dostavek »namestnik izvršitelja«.
Izvršitelj mora ob vhodu v zgradbo, kjer ima sedež, postaviti napisno tablo velikosti 60 x 40 cm, na kateri mora biti grb Republike Slovenije, napis Republika Slovenija, označba izvršitelj ter, osebno ime izvršitelja (obrazec IZK št. 6).
Delovni čas določi izvršitelj samostojno, razen uradnih ur za sprejemanje nepovabljenih strank in vročanje, ki so določene s tem pravilnikom.
Zaradi zagotavljanja nemotene oprave izvršilnih dejanj v zadevah glede varstva in vzgoje otrok ter glede osebnih stikov z otroki v primerih, ko bi bilo nevarno odlašati, mora biti izvršitelj sodišču dosegljiv od ponedeljka do petka od 8. do 16. ure. Zbornica lahko pripravi seznam izvršiteljev, ki so sodišču dosegljivi od ponedeljka do petka od 8. do 16. ure, z navedbo njihovih kontaktnih podatkov in ga posreduje Vrhovnemu sodišču Republike Slovenije in Ministrstvu za pravosodje.
Če izvršitelj dejanja izvršbe in zavarovanja opravlja ob nedeljah ali dela prostih dnevih ter ponoči, mora upoštevati posebne določbe tega pravilnika.
Zbornica izvršiteljev pripravi seznam izvršiteljev, ki zaradi zagotavljanja nemotene oprave izvršilnih dejanj v zadevah glede varstva in vzgoje otrok ter glede osebnih stikov z otroki v primerih, ko bi bilo nevarno odlašati, opravljajo izvršilna dejanja v času sodnih počitnic. Seznam izvršiteljev z njihovimi kontaktnimi podatki posreduje Vrhovnemu sodišču Republike Slovenije in Ministrstvu za pravosodje najkasneje do 30. junija.
Pod napisno tablo mora biti na običajen način označen čas trajanja uradnih ur izvršitelja.
Izvršitelj lahko vodi evidenco tudi elektronsko. V tem primeru evidence ni treba voditi na obrazcih iz prejšnjega odstavka, vendar pa mora elektronsko vodena evidenca vsebovati vse predpisane postavke, navedene v obrazcih.
Podatki iz evidenc so podlaga za označbo spisa izvršitelja (27. člen tega pravilnika) ter za statistična in druga poročila.
V stolpcu pripombe se vpisujejo poleg drugih tudi vsi zaznamki, ki se nanašajo na spremembe v zvezi z izvršilno zadevo ali zadevo zavarovanja po določbah sodnega reda in vse spremembe ali dejstva, ki se nanašajo na postopek izvršbe ali zavarovanja v posamezni izvršilni zadevi (npr. združitev zadev, predložitve spisov, kroženje spisa, roki, začasna predložitev spisa, prekinitev postopka, odlog izvršbe itd.).
Ko je postopek pri izvršitelju v določeni zadevi končan, se zaporedna številka zadeve v evidenci odčrta. Pri ročno vodenih evidencah je znamenje odčrtanja »I_________«, pri elektronsko vodenih evidencah pa vpis »statistično odčrtano«.
Če je zadeva pomotoma odčrtana ali je treba znak odčrtanja razveljaviti, se s črnilom prečrta znak odčrtanja, v elektronsko vodeni evidenci pa se navede »ODČRTANJE RAZVELJAVLJENO« in datum.
Popis spisa vsebuje zaporedno številko pisanja, datum prejema ali sestave pisanja, kratko vsebino posameznega pisanja, njegovo listovno številko, število prilog in kje se te hranijo, če zaradi obsežnosti ali iz drugih razlogov ne morejo biti priloženi spisu.
Če je bil ob izdaji akta o določitvi izvršitelja podan razlog za izločitev izvršitelja ali če do izločitvenega razloga pride ali se ga ugotovi potem, ko je izvršitelj že začel z opravljanjem izvršilnih dejanj v konkretni zadevi, izvršitelj ne sme pričeti z opravljanjem izvršilnih dejanj oziroma mora takoj prenehati z opravljanjem teh dejanj in predlagati svojo izločitev.
Če je izvršitelj suspendiran ali razrešen oziroma če pristojni organ v okviru drugih zakonskih pogojev določi drugega izvršitelja, prevzame novi izvršitelj nerešene zadeve na podlagi odredbe pristojnega organa oziroma Zbornice izvršiteljev s prevzemnim zapisnikom in priloženim obračunom varščin, stroškov in plačila za opravljena dejanja, evidenco in dokumentacijo za vsako posamezno zadevo.
Poziv za plačilo varščine mora vsebovati opravilno številko zadeve izvršbe ali zavarovanja, navedbo sodišča, ki je izdalo akt o določitvi, rok za plačilo in višino varščine, navedbo številke skrbniškega računa izvršitelja, na katerega se mora nakazati varščina, pouk, da lahko upnik v roku osmih dni od prejema poziva pri izvršitelju vloži zahtevo, da o roku in višini varščine odloči sodišče, ter opozorilo, da bo izvršba ustavljena, če varščina ne bo plačana v roku, ki ga je določil izvršitelj oziroma sodišče in če o tem ne bo predloženo dokazilo izvršitelju in sodišču.
Poziv za plačilo varščine vroči izvršitelj upniku osebno, in sicer po pošti ali neposredno, v skladu s pravili zakona o pravdnem postopku za osebne vročitve. Če izvršitelj sam opravi neposredno vročitev, uporabi Obrazec IVRO št. 3 in 4. Izvod poziva na plačilo varščine mora izvršitelj izročiti tudi sodišču, ki je izdalo akt o določitvi ali pa ga poslati temu sodišču priporočeno po pošti.
Če je izvršitelj od upnika zahteval plačilo varščine, mora najkasneje v tridesetih dneh po prejemu varščine na skrbniški račun začeti z opravo izvršilnega dejanja, za katerega je bila varščina plačana. V primeru, ko izvršitelj predlaga svojo izločitev, ali ko izločitev izvršitelja predlaga stranka, se rok tridesetih dni šteje od dneva prejema sklepa, s katerim predlogu za izločitev izvršitelja ni bilo ugodeno.
1. vložitev zahteve za vpis rubeža in prepovedi razpolaganja v register neposestnih zastavnih pravic in zarubljenih premičnin (tretji odstavek 81. člena zakona);
7. zagotovitev izbrisa vseh bremen in prepovedi iz registra neposestnih zastavnih pravic in zarubljenih premičnin, izdaja dokumenta ob prodaji premičnin (96. člen zakona);
14. določitev pooblaščenega udeleženca trga vrednostnih papirjev za prodajo vrednostnih papirjev, ki ne kotirajo na borzi, prodaja nematerializiranih vrednostnih papirjev, ki ne kotirajo na borzi, in določitev pooblaščenega udeleženca trga vrednostnih papirjev za izvedbo prenosa imetništva vrednostnih papirjev, ki ne kotirajo na borzi (93. člen zakona);
23. odvzem otroka in njegova izročitev osebi, ki ji je otrok zaupan v vzgojo in varstvo (238.e člen in 238.f člen zakona);
24. rubež, zagotovitev vpisa rubeža v register neposestnih zastavnih pravic in zarubljenih premičnin ter hramba premičnin v postopku zavarovanja denarne terjatve z zastavno pravico na premičnini (248. člen zakona);
27. dejanja v zvezi z izvršitvijo predhodnih odredb vključno z zagotovitvijo vpisa rubeža v register neposestnih zastavnih pravic in zarubljenih premičnin;
Opravila pomočnika izvršitelja v zadevah izvršbe in zavarovanja
Skupaj z izvršiteljem lahko opravila izvršitelja v zadevah izvršbe in zavarovanja iz prejšnjega člena opravlja pomočnik izvršitelja.
Pomočnik izvršitelja lahko, po izvedbi dejanj, ki jih izvršitelj opravi v skladu z 72. in 73. členom tega pravilnika, brez navzočnosti izvršitelja opravlja naslednja dejanja:
1. odvzem listin in registrskih označb za premičnino (četrti odstavek 81. člena zakona);
2. rubež premičnih stvari dolžnika (82. člen zakona);
3. cenitev zarubljenih stvari (89. člen zakona);
4. odvzem premičnih stvari dolžnika zaradi njihove izročitve dolžnikovemu dolžniku (122. člen zakona);
5. prevzem premičnih stvari dolžnikovega dolžnika (157. člen zakona);
6. odvzem določenih premičnih stvari, ki jih je dolžnik dolžan izročiti, in njihova izročitev upniku (214. člen zakona);
7. odvzem določene količine nadomestnih premičnih stvari in njihova izročitev upniku (216. člen zakona);
8. prevzem v hrambo premične stvari, odstranjene iz nepremičnine, ki bi jih bilo treba izročiti dolžniku (222. člen zakona);
9. pomoč pri dejanjih v zvezi z obveznostjo dolžnika kaj storiti, dopustiti ali opustiti (224.a člen zakona);
10. odvzem in izročitev premičnih stvari, ki so bile zarubljene v postopku zavarovanja denarne terjatve z zastavno pravico na podlagi sporazuma strank pri notarju (253. člen zakona);
11. oprava drugih dejanj, ki jih v skladu z zakonom odredi sodišče ali pristojni organ.
Prejšnji odstavek se ne uporablja v primerih, ko mora izvršitelj ravnati v skladu s 44. in 45. členom tega pravilnika.
V zadevah izvršbe in zavarovanja, ki jih pomočnik izvršitelja opravlja v skladu s prvim in drugim odstavkom tega člena, mora pomočnik izvršitelja ravnati v skladu z določbami tega pravilnika, ki urejajo način in postopek opravljanja zadev izvršbe in zavarovanja.
Če izvršitelj sam ugotovi, da za izvršitev svojih nalog potrebuje dodatna navodila, pojasnila ali odredbe pristojnega organa, svojo zahtevo z vsemi okoliščinami zadeve takoj sporoči pristojnemu organu. Če z opravo izvršilnih dejanj še ni začel, je zahteva lahko pisna ali ustna, če pa je z opravo izvršilnih dejanj že začel, je zahteva ustna, razen v primerih, ko ustne razlaga ne more dobiti. V tem primeru odloži opravo izvršilnih dejanj do takrat, ko lahko dobi ustno razlago.
Ne glede na določbo prejšnjega odstavka izvršitelj odstopi od takšnega vrstnega reda:
- v primeru, ko pri opravljanju izvršilnih dejanj združi več zadev, ki se nanašajo na istega dolžnika;
- če je to potrebno zaradi nujnosti posameznih nalog ali zaradi narave predmetov izvršbe ali zavarovanja;
- če je tako določeno z zakonom, drugim pravnim predpisom ali aktom pristojnega organa, ki je izdal akt o določitvi.
Odredbo iz prejšnjega odstavka izda sodišče izvršitelju že ob njegovi določitvi, izvršitelj ali njegov namestnik osebno pa jo lahko uporabi le v primeru, ko so podane okoliščine iz prejšnjega odstavka.
Kadar v primeru iz četrtega odstavka tega člena dolžnik ni navzoč pri opravi dejanja, lahko izvršitelj ali njegov namestnik osebno zamenja uničeno ključavnico, ključ pa na lastno odgovornost deponira za dolžnika pri osebi, ki je v skladu s predpisi pooblaščena za opravljanje dejavnosti varovanja zasebnega premoženja ter o tem dolžniku pusti sporočilo na vratih. Stroški zamenjave ključavnice in deponiranja ključa so izvršilni stroški.
Policija izvršitelja varuje pred dejanskimi napadi in sodeluje pri premagovanju aktivnega in pasivnega odpora zavezanca. Policija sme izvršitelju pomagati tudi pri odprtju zaprtega prostora in odstranitvi ovir za opravo izvršilnih dejanj. (črtan)
Če je udeležba upnika ali druge osebe obvezna, izvršitelj zaradi njene nenavzočnosti takoj pridobi nadaljnja ustna navodila sodišča ali pristojnega organa. Če nadaljnjih ustnih navodil ne more pridobiti takoj, odloži opravo izvršilnih dejanj do takrat, ko lahko pridobi nadaljnja ustna navodila.
Obvestilo iz prejšnjega odstavka mora izvršitelj naslovniku poslati oziroma vročiti tako, da ga naslovnik prejme najmanj tri dni pred opravo dejanja. V obvestilu mora navesti točen datum, uro in kraj oprave dejanja, opozoriti na pravico do navzočnosti in na posledice nenavzočnosti (49. člen tega pravilnika).
Če naslovnik nima predalčnika, ali je ta neuporaben, se vročitev pisanja, za katerega ni predpisana osebna vročitev, fizični osebi opravi tako, da izvršitelj obdrži pisanje, na vratih stanovanja pa pusti obvestilo o vročitvi, v katerem je navedeno, kje je pisanje. Izvršitelj hrani pisanje sodišča ali drugega organa 30 dni. Če v tem roku naslovnik pisanja ne dvigne, se vrne sodišču oziroma drugemu organu.
Ob pogojih, določenih z zakonom o pravdnem postopku, se določba prejšnjega odstavka uporablja tudi pri osebnem vročanju. (črtan)
Če izvršitelj prejme upnikov preklic oprave izvršilnega dejanja, nadaljuje z opravljanjem izvršilnih dejanj in upniku sporoči, da lahko predlaga odlog izvršbe, umakne predlog za izvršbo ali umakne predlog za izvršbo tako, da obdrži zastavno pravico in sodišče ne razveljavi že opravljenega rubeža premičnin.
Izvršitelj lahko izjemoma, brez odločbe ali posebne odredbe sodišča oziroma drugega pristojnega organa, z opravo izvršilnega dejanja počaka, če mu dolžnik ali zanj kdo drug z javno ali po zakonu overjenim prepisom javne listine dokaže, da je bila po izdaji akta o določitvi, obveznost, ki je predmet izvršbe ali zavarovanja, upniku v celoti izpolnjena in hkrati poravna vse izvršilne stroške.
V primerih iz prejšnjih odstavkov lahko izvršitelj počaka z opravo izvršilnih dejanj najdlje 8 dni, po preteku tega roka mora v nadaljnjih 8 dneh ponovno razpisati izvršilno dejanje, razen če v tem času prejme sklep o ustavitvi izvršbe oziroma če mu upnik s pisno vlogo sporoči, da je dolžnik svojo obveznost v celoti izpolnil.
Če dolžnik ali kdo drug zanj izvršitelju v celoti izpolni obveznost, izvršitelj ne prične oziroma ne nadaljuje z opravo izvršilnih dejanj.
Izvršitelj mora za vsak denarni znesek, ki ga prevzame ali odvzame od dolžnika ali od tretjega, ki plača za dolžnika oziroma od njihovih zakonitih zastopnikov, pooblaščencev ali odraslih članov gospodinjstva, slednjim izdati izpolnjeno pobotnico na obrazcu IZV št. 5 – pobotnica.
Če pristojni organ izvršitelju ne določi večkratnega poskusa oprave dejanja, lahko izvršitelj, razen če je v zakonu ali drugem predpisu določeno drugače, opravi dejanja tudi večkrat v enem mesecu po prvem poskusu. Če pri tem nastanejo ovire, ki se ne dajo brez večjih težav odpraviti, izvršitelj v skladu s tem pravilnikom v poročilu in zapisniku navede razloge za nezmožnost oprave dejanj.
- ime, priimek in sedež izvršitelja;
- označbo spisa izvršitelja (27. člen tega pravilnika);
- kraj in čas sestave zapisnika;
- ime in sedež sodišča oziroma drugega pristojnega organa, ki je izdal akt o določitvi;
- opravilno številko izvršilne zadeve oziroma zadeve zavarovanja;
- upnikovo in dolžnikovo ime, priimek in naslov oziroma ime in sedež;
- imena in priimke pri izvršilnem dejanju navzočih oseb (strankini zakoniti zastopniki oziroma pooblaščenci, odrasli člani njenega gospodinjstva, udeleženci ter druge osebe, katerih navzočnost je bila potrebna pri dejanju);
- navedbo ter natančnejši opis opravljenega izvršilnega dejanja (38. člen tega pravilnika);
- bistvena dogajanja pri opravi dejanja;
- kraj, dan, uro in minuto začetka ter zaključka izvršilnega dejanja ter skupen čas trajanja tega dejanja;
- podatke o tem, kdo prevzame in hrani pri tem izvršilnem dejanju pridobljene stvari, kdaj jih prevzame in kje se stvari nahajajo.
Če je izvršitelj pri opravi izvršilnih dejanj prejel ali odvzel denarni znesek, mora v zapisniku navesti tudi številko izdane pobotnice, višino plačila in ime, priimek ter prebivališče osebe, ki ji je bila pobotnica izročena (55. člen tega pravilnika).
V primeru iz drugega odstavka prejšnjega člena izda izvršitelj skupni obračun.
Obračun mora vsebovati opravilno številko zadeve izvršbe ali zavarovanja, navedbo organa, ki je izdal akt o določitvi (prvi odstavek 31. člena tega pravilnika), datum sestave obračuna, natančno specifikacijo stroškov in plačila za delo, do katerih je upravičen izvršitelj, datum plačila varščine, datum prejema potrdila o plačilu varščine ter navedbo številke računa, na katerega se mora nakazati znesek, določen v obračunu.
V postopkih sodne izvršbe in zavarovanja mora obračun poleg podatkov iz tega člena vsebovati tudi pouk, da lahko upnik v osmih dneh od prejema obračuna, če z njim ne soglaša, pri izvršitelju vloži zahtevo, da o obračunu odloči sodišče ter opozorilo, da bo obračun v nasprotnem primeru predstavljal izvršilni naslov za izterjavo v njem določenega zneska plačila.
Vročitev in dokončnost obračuna ter poplačilo izvršitelja
Obračun izvršitelj vroči upniku osebno in sicer po pošti ali neposredno, v skladu s pravili zakona o pravdnem postopku za osebne vročitve. V primerih, ko izvršitelj sam opravi neposredno vročitev, uporabi Obrazec IVRO št. 3 in 4. Izvod obračuna mora izvršitelj izročiti tudi sodišču, ki je izdalo akt o določitvi ali pa ga poslati temu sodišču priporočeno po pošti.
Če se izvršitelj ne more v celoti ali deloma poplačati iz izterjanega denarnega zneska, plačana pa je bila varščina, se poplača tako, kot je določeno v četrtem odstavku 38.c člena zakona.
Če je v postopku sodne izvršbe v posamezni zadevi potrebno poplačati samo enega upnika in ni treba odločati o resničnosti izjave iz prvega odstavka 96. člena zakona, opravi poplačilo izvršitelj najkasneje v osmih dneh od dokončnosti obračuna terjatve z obvestilom o delitvi kupnine oziroma od prejema pravnomočnega sklepa sodišča.
Izvršitelj mora denarni znesek, ki ga je pridobil v posameznem postopku izvršbe ali zavarovanja, do njegove izročitve strankam hraniti na skrbniškem računu iz 285.a člena zakona.
Obračun terjatve in delitev kupnine za enega upnika opravi izvršitelj tako, da iz denarnega zneska, ki ga je pridobil v posamezni zadevi, po odbitku zneska, ki je določen v obračunu, poravna po vrsti:
- upniku priznane izvršilne stroške;
- upnikove stroške, določene v izvršilnem naslovu, če je bila zaradi njihove izterjave dovoljena izvršba;
- v sklepu o izvršbi določene obresti od glavnice do dneva poplačila upnika;
- v sklepu o izvršbi določeno glavnico.
V primeru rubeža gotovine in prostovoljnega plačila dolžnika mora izvršitelj obračun terjatve sestaviti tako, da šteje, da je terjatev dolžnika prenehala v višini zarubljenega oziroma plačanega zneska s strani dolžnika, z dnem, ko je bil opravljen rubež gotovine oziroma prostovoljno plačilo dolžnika plačano izvršitelju.
Če zahteva upnik povračilo tudi tistih izvršilnih stroškov, o katerih sodišče še ni odločilo, mora izvršitelj zahtevani znesek do odločitve sodišča hraniti na način, ki je določen s tem pravilnikom za hrambo gotovine in navedeno dejstvo zaznamovati v obračunu terjatve.
Morebitni preostali denarni znesek, pridobljen v tej zadevi, izvršitelj na podlagi dokončnega obračuna terjatve oziroma pravnomočnega sklepa sodišča izroči dolžniku oziroma zanj položi pri sodišču.
Če je v postopku sodne izvršbe treba poplačati več upnikov (98. člen zakona), in ni potrebno odločati o resničnosti izjave iz prvega odstavka 96. člena zakona, opravi poplačilo izvršitelj najpozneje v osmih dneh od dokončnosti obračuna terjatve z obvestilom o delitvi kupnine oziroma od prejema pravnomočnega sklepa sodišča.
Ne glede na določbo prejšnjega odstavka pa mora izvršitelj znesek, ki presega vrednost 100.000 točk po pravilniku, ki ureja tarifo za plačilo dela izvršitelja, razen zneska, ki je določen v obračunu, takoj položiti na račun prehodnih sodnih pologov, in ga lahko dvigne šele po dokončnosti obračuna terjatve oziroma po prejemu pravnomočnega sklepa sodišča.
Za obračun terjatev upnikov, delitev kupnine, poplačilo upnikov in druga vprašanja se pri poplačilu po tem členu smiselno uporabljajo četrti do osmi odstavek prejšnjega člena.
- negotovinske vrednosti (tuja valuta);
- vrednostne papirje (menica, ček, obveznice, delnice, izžrebana srečka ipd.);
- hranilne knjižice;
- listine, ki se lahko vnovčijo ali za katere se dobi protivrednost (zadolžnice, zavarovalne police ipd.);
- dragocenosti (dragulji, zlatniki, žlahtne kovine in izdelki iz njih);
- bankovci in kovanci, ki niso več v obtoku, imajo pa numizmatično ali kovinsko vrednost, tuja valuta v zlatnikih in druge stvari posebnega pomena ali vrednosti.
- preveriti v registru neposestnih zastavnih pravic in zarubljenih premičnin, rubežnih zapisnikih, javnih oziroma po zakonu overjenih listinah ter iz drugih vidnih oznak, ali na stvareh, ki so predmet rubeža, obstajajo kakšne pravice ali bremena, ki jih je treba v postopku izvršbe ali zavarovanja upoštevati (npr. rubež, stvarne pravice tretjih);
- preveriti, kakšne narave so stvari, zaradi ustrezne odločitve o hrambi stvari, razen če bodo stvari ostale v hrambi pri dolžniku;
- preveriti, ali je določeno, da se rubež opravi večkrat;
- preveriti, ali so predmet izvršbe predmeti, ki bi lahko bili izvzeti iz izvršbe;
- preveriti ali je prejel odločbo ali odredbo, ki ovira izvršbo (npr. odlog, prekinitev, ustavitev izvršbe).
- upnikovo pravico do obresti, ki se obračunajo do dneva, ki je datumsko določen v sklepu o izvršbi, če datum ni določen, pa do predvidenega dne vnovčenja stvari;
- stroške, določene v izvršilnem naslovu;
- izvršilne stroške, ki se jih da ugotoviti že iz sklepa o izvršbi, predvidene stroške in plačilo za delo izvršitelja in druge stroške, ki bodo po oceni izvršitelja nastali upniku zaradi oprave vseh izvršilnih dejanj v zadevi.
Izvršitelj mora neposredno pred začetkom rubeža vročiti dolžniku kopijo sklepa o izvršbi oziroma zavarovanju in kopijo akta o določitvi izvršitelja, če ni obsežen že v sklepu, razen če je z zakonom, drugim predpisom ali aktom pristojnega organa določeno drugače.
Izvršitelj opravi vročitev iz prejšnjega odstavka v skladu s pravili zakona o pravdnem postopku za osebne vročitve, z uporabo Obrazca IVRO št. 3 in 4.
Če pisanja, ki se vroča osebno, ni bilo mogoče osebno vročiti, niti ga ni bilo mogoče vročiti odraslemu članu gospodinjstva, obdrži pisanje izvršitelj. Naslovnik lahko pisanje prevzame v roku 15 dni. Če naslovnik pisanja ne prevzame v tem roku, se šteje, da je bila vročitev opravljena po poteku tega roka. Po poteku tega roka je pisanje puščeno v naslovnikovem hišnem oziroma izpostavljenem predalčniku na naslovu stanovanja, če pa naslovnik nima predalčnika, ali je predalčnik neuporaben pa je pisanje vrnjeno sodišču oziroma organu, ki je odredil vročitev.
Preden začne z rubežem, mora izvršitelj osebe iz prvega odstavka 53. člena tega pravilnika, če so navzoče pozvati na plačilo zneska, izračunanega v skladu z 71. členom tega pravilnika.
Dolžnika ali druge osebe, ki zatrjujejo, da na predmetih rubeža obstajajo pravice ali bremena, ki preprečujejo izvršbo oziroma jih je v postopku izvršbe ali zavarovanja potrebno upoštevati (npr. solastnina, skupna lastnina, lastnina in druge stvarne pravice, rubež davčnega organa), izvršitelj pozove, da predložijo dokaze, iz katerih izhaja verjetnost obstoja njihove pravice oziroma bremena (npr. prometno dovoljenje, druge javne ali po zakonu overjene listine, izpise iz registra neposestnih zastavnih pravic in zarubljenih premičnin in drugih evidenc, pisne izjave) ter podatke o osebnem imenu in prebivališču oziroma firmi, imenu in sedežu osebe, ki naj bi imela take pravice.
Stvari, glede katerih obstoji dvom ali so izvzete iz izvršbe, izvršitelj ne rubi, če s tem ni ogroženo poplačilo upnika, lahko pa v tem primeru zahteva na način iz četrtega in petega odstavka 39. člena tega pravilnika ustna ali pisna navodila od organa, ki ga je določil za izvršitelja.
Zaradi vpisa rubeža in prepovedi razpolaganja po tretjem odstavku 81. člena zakona mora izvršitelj listine, s katerimi se dokazuje lastništvo premičnine, na zahtevo izročiti organu, ki je pristojen za vodenje uradne evidence, v katero se vpisuje ta premičnina. Po opravi vpisa mora organ te listine vrniti izvršitelju. Enako ravna izvršitelj tudi v primeru, če to od njega zahteva dolžnik, ki mu predloži zahtevo pristojnega organa za predložitev teh listin in registrskih označb.
Izvršitelj ne ravna po določbah tretjega in četrtega odstavka tega člena, če listin, s katerimi se dokazuje lastništvo premičnine, ni mogel najti. V tem primeru po prejemu zahteve za njihovo izročitev o tem obvesti organ, ki jih je zahteval.
Stroški za vpis rubeža premičnine in prepovedi njenega razpolaganja v register ter za izročitev listin, ki dokazujejo lastništvo premičnine, so izvršilni stroški.
Cenitev iz prejšnjih odstavkov se ne upošteva, če stranka v roku osmih dni po prejetju rubežnega zapisnika izvršitelju vroči ali mu s priporočeno pošiljko pošlje obvestilo, da se s cenitvijo ne strinja, in mu v roku petnajstih dni po izteku roka za vročitev obvestila vroči ali s priporočeno pošiljko pošlje cenitev sodnega cenilca, ki si ga je izbrala sama na svoje stroške. V tem primeru se pri prodaji upošteva vrednost stvari, ki jo je ugotovil sodni cenilec.
Če izvršitelj pri rubežu ne najde stvari, ki so lahko predmet izvršbe ali zavarovanja, izvršitelj preneha z opravljanjem rubeža in v roku iz prvega odstavka 60. člena tega pravilnika sodišču ali pristojnemu organu ter upniku pošlje pisno poročilo o opravi izvršilnih dejanj.
Če izvršitelj rubeža ne more opraviti, ker dolžnik ni navzoč, ali prostora noče odpreti ali ker stvari ni na naslovu, ki ga je navedel upnik, ali če zarubljene stvari ne zadoščajo za poplačilo ali zavarovanje upnikove terjatve, izvršitelj oceni, ali bi se z nadaljnjimi rubeži in prodajo lahko dobila višja kupnina, kakor znašajo stroški izvršbe, seznani s tem navzočega upnika in ga opozori, da lahko v roku treh mesecev od dneva prvega rubeža oziroma njegovega poskusa neomejenokrat predlaga izvršitelju opravo ponovnega rubeža. Ugotovitve, oceno ter opozorilo izvršitelj zaznamuje tudi v rubežnem zapisniku, ne glede na to, ali je bil upnik pri izvršilnem dejanju navzoč.
Predlog za opravo ponovnega rubeža iz prejšnjega odstavka vloži upnik pri izvršitelju pisno.
Izvršitelj na podlagi predloga iz prejšnjega odstavka opravi ponoven rubež in če tudi pri tem rubežu ne najde stvari, ki so lahko predmet izvršbe, oziroma če tudi naknadno zarubljene stvari ne zadoščajo za poplačilo upnikove terjatve, ali če izvršitelj rubeža ne more opraviti, ker dolžnik ni navzoč ali prostora noče odpreti, ravna tako, kot je določeno v prejšnjih odstavkih tega člena, dokler rok iz drugega odstavka tega člena ne poteče.
Če upnik v roku iz drugega odstavka tega člena ne predlaga ponovnega rubeža, ali če rubež, predlagan do poteka roka iz drugega odstavka tega člena, ni uspešen, ker izvršitelj ni našel stvari, ki so lahko predmet izvršbe ali zavarovanja oziroma ker zarubljene stvari niso zadostovale za poplačilo ali zavarovanje upnikove terjatve, ali ker izvršitelj rubeža ni mogel opraviti, ker dolžnik ni bil navzoč ali prostora ni hotel odpreti, izvršitelj preneha z opravljanjem rubežev in v roku iz prvega odstavka 60. člena tega pravilnika sodišču ali pristojnemu organu ter upniku pošlje pisno poročilo o opravi izvršilnih dejanj.
V primeru iz drugega odstavka 81. člena zakona način in datum prodaje stvari določi in zabeleži v rubežnem zapisniku izvršitelj takoj po prejemu sklepa o prodaji stvari. Izvršitelj stranke o načinu in datumu prodaje stvari obvesti s posebnim obvestilom, ki ga strankam vroči v skladu s prvim odstavkom 50. člena tega pravilnika.
Če se zarubljena stvar vpisuje v register neposestnih zastavnih pravic in zarubljenih premičnin mora izvod zapisnika iz prejšnjega odstavka, ki se pošlje organu, ki vodi ta register, obvezno vsebovati tudi naslednje podatke:
- upnikovo in dolžnikovo ime in priimek, prebivališče (ulica, hišna številka, poštna številka, kraj), rojstni datum in enotno matično številko, če gre za fizično osebo oziroma ime, sedež (naslov, poštna številka, kraj), matično in davčno številko, če gre za pravno osebo;
- predpisani enolični identifikacijski znak zarubljenega predmeta.
Če izvršitelj podatkov o fizičnih osebah, potrebnih za sestavo zapisnika iz prejšnjega odstavka ne more ugotoviti, jih lahko v skladu z zakonom zahteva od organov, ki vodijo evidence o teh podatkih, če to ni možno, pa navede v zapisniku razlog za to in ga v skladu z drugim odstavkom 78. člena tega pravilnika pošlje organu, ki vodi register neposestnih zastavnih pravic in zarubljenih premičnin. Izvršitelj pri tem hkrati od sodišča zahteva, da pridobi manjkajoče podatke. Po prejemu podatkov od sodišča izvršitelj zapisnik dopolni še s temi podatki in ga ponovno pošlje organu, ki vodi ta register.
Če se opravi izvršba na že zarubljene stvari za poplačilo kakšne druge terjatve istega upnika ali za poplačilo terjatve kakšnega drugega upnika, izvršitelj ne opravi novih rubežev in cenitev teh stvari, temveč v že obstoječem rubežnem zapisniku v skladu s prejšnjim členom zaznamuje tudi podatke o poznejši izvršbi ali zavarovanju. Izvršitelj mora v skladu z drugim odstavkom 78. člena tega pravilnika zahtevati vpis teh podatkov tudi pri organu, ki vodi register neposestnih zastavnih pravic in zarubljenih premičnin, če se zarubljena stvar vpisuje v ta register.
V primerih, ko je prejšnji rubež opravil upravni organ ali notar, pošlje izvršitelj temu organu zahtevo, da v svojem zapisniku napravi zaznamek o dodatnem rubežu. V tej zahtevi mora izvršitelj navesti vse podatke, ki jih vsebuje rubežni zapisnik. Izvršitelj mora v skladu z drugim odstavkom 78. člena tega pravilnika zahtevati vpis teh podatkov tudi pri organu, ki vodi register neposestnih zastavnih pravic in zarubljenih premičnin, če se zarubljena stvar vpisuje v ta register.
Izvršitelj lahko opravi prodajo zarubljenih stvari že pred časom, navedenim v prejšnjem odstavku, če so za to podani zakonski razlogi, o čemer mora seznaniti dolžnika in druge osebe, ki lahko uveljavljajo svoje pravice na zarubljeni stvari (76. člen tega pravilnika).
Izvršitelj mora upniku, dolžniku in osebam iz drugega odstavka 76. člena tega pravilnika na način iz prvega odstavka 50. člena tega pravilnika sporočiti način, kraj in dan prodaje stvari. Upnik in dolžnik sta o načinu in roku prodaje, pri prodaji na javni dražbi pa tudi o kraju in dnevu prodaje, obveščena z vročitvijo zapisnika o rubežu in cenitvi, druge osebe pa izvršitelj obvesti s posebnim obvestilom.
Stvari, ki so v hrambi pri dolžniku, upniku ali pri kom drugem, mora izvršitelj pravočasno prevzeti in jih odpeljati na kraj, kjer bo potekala prodaja stvari.
Če je v postopku sodne izvršbe v posamezni zadevi potrebno poplačati samo enega upnika (63. člen tega pravilnika), je ta, če to predlaga, v primeru nakupa zarubljene stvari oproščen položitve kupnine do višine zneska, ki bi mu pripadal po poplačilu iz kupnine.
Ob prodaji premičnin, za katere se vodi register neposestnih zastavnih pravic in zarubljenih premičnin, mora izvršitelj po opravljeni prodaji pri organu, pristojnem za vodenje tega registra, na način iz drugega odstavka 78. člena tega pravilnika vložiti zahtevo, da opravi izbris vseh bremen in prepovedi na prodani premičnini ter to zahteva tudi od drugih organov, ki vodijo evidence, v katere se vpisuje ta premičnina. Zahtevi mora biti priložen izvod dokumenta o opravljeni prodaji iz četrtega odstavka tega člena, v zahtevi pa navedeni podatki iz drugega odstavka 82. člena tega pravilnika, ki niso zajeti v dokumentu o opravljeni prodaji, ter številka vpisa v register neposestnih zastavnih pravic in zarubljenih premičnin.
Zahtevo za izbris bremen in prepovedi iz prejšnjega odstavka z navedbo podatkov iz drugega odstavka 82. člena tega pravilnika ter številko vpisa v register neposestnih zastavnih pravic in zarubljenih premičnin vloži izvršitelj tudi v drugih primerih, ko se v skladu s tem pravilnikom prodaja zarubljenih stvari ne more več opraviti (npr. peti odstavek 53. člena, 80. člen, peti odstavek 87. člena, tretji odstavek 95. člena, šesti odstavek 97. člena tega pravilnika) oziroma če je tako odredilo sodišče ali pristojni organ.
Na podlagi sklepa o ustavitvi izvršbe, v katerem je določeno, da ima pravico do prevzema zarubljenih stvari, lahko dolžnik od izvršitelja prevzame te stvari skupaj z listinami, ki dokazujejo lastništvo premičnine, in označbami iz prvega odstavka 78. člena tega pravilnika. Izvršitelj mora o dolžnikovem prevzemu v skladu z določbami tega pravilnika sestaviti zapisnik, v katerem navede tudi ugotovljeno stanje stvari, ki se prevzamejo ter da ima dolžnik na podlagi tega zapisnika od pristojnega organa pravico zahtevati izbris rubeža in prepovedi razpolaganja iz listin, ki dokazujejo lastništvo premičnine.
Če je izvršitelj določil, da se stvari prodajo na javni dražbi, razglasi javno dražbo z oklicem na sodni deski in na spletni strani sodišča oziroma na oglasni deski in na spletni strani drugega pristojnega organa, ki je izdal akt o določitvi. Izvršitelj mora zahtevati objavo oklica javne dražbe tudi v uradnem registru, če se v njem vodijo podatki o oklicanih javnih dražbah. Na predlog upnika ali dolžnika lahko izvršitelj objavi oklic javne dražbe na stroške predlagatelja tudi v sredstvih javnega obveščanja.
3. v kraju, za katerega sta se sporazumela upnik in dolžnik;
4. v kraju, kjer bo dosežena večja kupnina, če to na svoje stroške predlaga upnik ali dolžnik;
5. v prostoru in kraju, kjer se zarubljene stvari nahajajo, če jih zaradi njihove količine, kakovosti ali drugih lastnosti ni mogoče fizično odstraniti in odpeljati na drug kraj oziroma v drug prostor.
- pripraviti zarubljene stvari za prodajo in jih primerjati s podatki iz rubežnega zapisnika. Stvari, ki jih ni več ali so poškodovane oziroma pokvarjene (npr. živila), mora v dražbenem zapisniku navesti in opisati, kako je z njimi ravnal, ter o tem obvestiti pristojni organ;
- preveriti, ali je bilo sporočilo o dražbi vročeno upniku, dolžniku in osebam iz drugega odstavka 76. člena tega pravilnika;
- preveriti ali je bila dražba pravilno razglašena;
- odločiti, ali bo glede na naravo in vrednost posameznega predmeta od udeležencev javne dražbe zahteval plačilo varščine, ki pa ne sme biti višja od 10% izklicne cene predmeta.
- da se stvari prodajo samo, če dražitelj takoj položi kupnino v gotovini in stvar prevzame;
- da je dražitelj, ki odstopi od prodaje, ker ni položil kupnine, dolžan plačati razliko v ceni, ki je nastala s prodajo naslednjemu najboljšemu ponudniku na isti dražbi oziroma s prodajo na ponovljeni dražbi ter stroške ponovljene dražbe;
- da kupec glede prodane stvari nima pravic iz jamčevanja za napake stvari;
- pri prodaji katerih predmetov bo od udeležencev javne dražbe zahteval plačilo varščine in višino zahtevane varščine.
Če kupec do konca dražbe ne plača kupnine, lahko izvršitelj stvar takoj proda naslednjemu najboljšemu ponudniku, če v to privoli upnik s podpisom na zapisniku o dražbi.
Če upnik na dražbi ni navzoč, lahko izvršitelj stvar takoj proda naslednjemu najboljšemu ponudniku, če njegova ponudba ni nižja od 50% vrednosti najboljše ponudbe, vendar višja od izklicne cene, sicer izvršitelj na istem dražbenem naroku stvar ponudi v draženje. Pri ponovnem draženju najboljši ponudnik ne sme sodelovati.
Na podlagi skIepa o ustavitvi izvršbe, v katerem je določeno, da ima pravico do prevzema zarubljenih stvari, lahko dolžnik od izvršitelja prevzame te stvari skupaj z listinami, ki dokazujejo lastništvo premičnine, in označbami iz prvega odstavka 78. člena tega pravilnika. Izvršitelj mora o dolžnikovem prevzemu stvari v skladu z določbami tega pravilnika sestaviti zapisnik, v katerem navede tudi ugotovljeno stanje stvari, ki se prevzemajo ter da ima dolžnik na podlagi tega zapisnika od pristojnega organa pravico zahtevati izbris rubeža in prepovedi razpolaganja iz listin, ki dokazujejo lastništvo premičnine.
- osebno ime in naslov izklicatelja, če sodeluje pri dražbi;
- kraj in datum oprave dražbe ter označbo, ali gre za prvo ali drugo dražbo;
- uro in minuto začetka dražbenega naroka, začetka draženja in konca dražbe;
- da je bilo udeležencem dano pojasnilo iz tretjega odstavka 92. člena tega pravilnika;
- oznako stvari, ki so bile dražene, z navedbo njihove vrste, zaporedne številke rubežnega zapisnika, v katerega so vpisane, ter njihove izklicne cene in ocenjene vrednosti, če je ta različna od izklicne cene;
- dosežene najvišje ponudbe, osebna imena in naslove dražiteljev, ki so ponudili najvišje cene in osebno ime in naslov kupca, privolitev upnika iz četrtega odstavka 94. člena tega pravilnika;
- predmete, ki niso bili prodani.
- ime, priimek in naslov oziroma ime in sedež komisionarja;
- seznam stvari, ki so bile prodane, z navedbo zaporedne številke rubežnega zapisnika, cene, ki je bila dosežena s prodajo in označbo, ali je bila stvar prodana s prvo ali z drugo prodajo;
- seznam stvari, ki niso bile prodane in ukrepe izvršitelja v zvezi s temi stvarmi;
- skupni znesek dosežene kupnine in ukrepi izvršitelja v zvezi z njo.
Za prodajo zarubljenih vrednostnih papirjev, ki ne kotirajo na borzi, lahko določi izvršitelj pooblaščenega udeleženca trga vrednostnih papirjev, da opravi prodajo, ali jih proda sam z neposredno pogodbo ali na javni dražbi ter določi pooblaščenega udeleženca trga vrednostnih papirjev, da opravi prenos imetništva vrednostnih papirjev.
Stroški pooblaščenega udeleženca trga vrednostnih papirjev so izvršilni stroški.
Pri prodaji nematerializiranih vrednostnih papirjev, ki ne kotirajo na borzi, mora izvršitelj takoj po prejemu kupnine poslati zapisnik o opravljeni prodaji pooblaščenemu udeležencu trga vrednostnih papirjev, da opravi prenos imetništva vrednostnih papirjev.
Rubež nepremičnine izvršitelj opravi tako, da na vidnem mestu na način, kot je to določeno za označevanje premičnin, označi, da je nepremičnina zarubljena. V zapisnik vnese podroben opis nepremičnine (številko in druge označbe stanovanja, hišno številko, ulico, kraj, lego ime, meje, površino, katastrsko občino in druge podatke, potrebne za njeno identifikacijo).
Prodajo premoženjskih in drugih materialnih pravic opravi izvršitelj po določbah tega pravilnika o cenitvi in prodaji premičnih stvari. Izvršitelj pri tem sestavi popis zarubljenih pravic po določbah tega pravilnika o rubežu premičnin tako, da pravice natančno opiše po vsebini in obsegu, upoštevaje listine, ki obstajajo v zvezi s to pravico in z navedbo, kaj je dolžan dolžnik dati ali storiti kot nasprotno dajatev ali storitev za izvrševanje teh pravic.
- označba in natančen spisek stvari, ki so odvzete dolžniku (če se odvzema določena količina stvari, je treba navesti število, mero in težo stvari, če se odvzamejo vrednostni papirji, pa je treba navesti vrednost, serijo ali črko papirja oziroma drugo oznako, ki jo ima papir);
- navedbo, kako in kdaj so bile oziroma bodo stvari izročene upniku ali zakaj mu niso bile takoj izročene.
- ime, priimek in naslov oziroma ime in sedež upnika, ki so mu bile stvari izročene;
- način, kraj, dan in uro izročitve;
- seznam in označbo stvari, ki so izročene;
- podpis izvršitelja in upnika.
- ime, priimek in naslov oziroma ime in sedež osebe, ki so ji bile stvari izročene;
- podpis izvršitelja in prevzemnika stvari.
- da je najkasneje ob izročitvi stvari dolžan poravnati ta znesek oziroma dokazati, da ga je poravnal na način, kot je bil določen v obvestilu (npr. nakazilo na račun izvršitelja);
- da bodo po izteku roka iz prejšnjega odstavka stvari prodane, iz izkupička pa se bo poplačal izvršitelj in poravnali stroški za hrambo in za prodajo stvari.
Če izvršitelj ugotovi, da so stvari, ki so v hrambi, last tretje osebe, o tem obvesti tretjo osebo.
- seznam stvari, ki jih je bilo potrebno odstraniti;
- datum odstranitve;
- navedbo, kje so stvari (ali so bile izročene dolžniku ali komu drugemu) in kdaj so bile izročene ali dane v hrambo;
- seznam oseb, ki so bile prisilno odstranjene;
- seznam oseb, ki so na stvareh uveljavljale pravice do bivanja v nepremičnini;
- dan, uro in kraj izročitve nepremičnine v posest upniku z navedbo oseb, ki so bile pri tem dejanju prisotne.
- ime, priimek in naslov oziroma ime in sedež udeleženca, ki so mu bile stvari izročene;
Odvzem otroka in njegovo izročitev osebi, ki ji je otrok v skladu z zakonom, ki ureja družinska razmerja, zaupan v vzgojo in varstvo, opravi izvršitelj tako, da v navzočnosti strokovno usposobljene osebe, ki jo je določilo sodišče (v nadaljnjem besedilu: strokovna oseba), otroka odvzame osebi, pri kateri je otrok v času opravljanja izvršbe, ter ga izroči osebi, ki ji je otrok zaupan v vzgojo in varstvo.
Izvršitelj o času, kraju in načinu odvzema otroka najmanj 24 ur pred opravo odvzema obvesti sodnika, ki je izdal sklep o izvršbi, in sodnika, ki je izdal pravnomočno sodbo, ki je podlaga za izvršbo, razen če gre za izvršitev začasne odredbe ali če to glede na okoliščine primera ni mogoče.
Če je v sklepu sodišča določeno, da je treba otroka izročiti takoj, izvršitelj ob odvzemu otroka zavezancu vroči tudi sklep o izvršbi, s katerim je dovoljena neposredna izročitev otroka. Če zavezanec ni navzoč ob odvzemu otroka, mu izvršitelj ta sklep vroči naknadno, in sicer po pošti ali neposredno, v skladu s pravili zakona o pravdnem postopku za osebne vročitve. Če izvršitelj sam opravi neposredno vročitev, uporabi Obrazec IVRO št. 3 in 4.
Če je otrok v času odvzema pri osebi, ki v sklepu o izvršbi sodišča ni navedena, ji izvršitelj ob odvzemu vroči sklep o izvršbi in zapisnik o opravljeni izvršbi, o čemer izpolni Obrazec IVRO št. 4.
O opravi dejanja odvzema otroka izvršitelj sestavi zapisnik (Obrazec IZV št. 9), ki mora vsebovati:
4. ime in priimek osebe, ki ji je otrok zaupan v vzgojo in varstvo, zavezanca ter ime, priimek in naslov osebe, kateri je bil otrok odvzet;
5. navedbo, da je bil odvzeti otrok takoj izročen osebi, ki ji je zaupan v vzgojo in varstvo oziroma, da ji bo izročen kasneje, kako bo izročen ter kje bo otrok do njegove izročitve tej osebi;
Zapisnik podpiše tudi oseba, ki ji je otrok zaupan v vzgojo in varstvo, če ji je otrok izročen takoj, sicer pa se ob izročitvi otroka sestavi posebno potrdilo (132. člen), ki predstavlja sestavni del zapisnika.
Potrdilo mora izvršitelj napisati v treh izvodih v originalu, od katerih enega prejme oseba, ki ji je otrok zaupan v vzgojo in varstvo, drugega izvršitelj, tretjega pa pošlje izvršitelj sodišču.
Določbe tega pravilnika o opravi dejanj odvzema otroka in njegove izročitve osebi, ki ji je otrok zaupan v vzgojo in varstvo se smiselno uporabljajo tudi, če se izvršuje odločba o osebnih stikih z otroki z neposrednim odvzemom otroka in njegovo izročitvijo osebi, ki je upravičena do stikov z otrokom.
Izvršitelj mora takoj, najkasneje pa v dveh dneh po odstopu od oprave nadaljnjih dejanj po prejšnjih odstavkih tega člena, sestaviti poročilo ter tega skupaj z zapisnikom o odvzemu otroka poslati sodišču in osebi, ki je upravičena do stikov z otrokom.
Izvršitev drugih odločb o odvzemu otroka
Določbe tega pravilnika o opravi dejanj odvzema otroka in njegove izročitve osebi, ki ji je otrok v skladu z zakonom, ki ureja družinska razmerja, zaupan v varstvo in vzgojo, se uporabljajo tudi, če se izvršuje odločba z neposrednim odvzemom otroka zaradi njegove namestitve k drugi osebi, v krizni center, rejništvo ali zavod.
Obrazec – IZK št. 1 – Izkaznica izvršitelja
Obrazec – IZK št. 2 – Izkaznica namestnika izvršitelja
Obrazec – IZK št. 3 – Priponka izvršitelja
Obrazec – IZK št. 4 – Priponka namestnika izvršitelja
Obrazec – IZK št. 5 – Štampiljka z oznako zarubljeno
Obrazec – IZK št. 6 – Napisna tabla
Obrazec – IZK št. 7 – Izkaznica pomočnika izvršitelja
Obrazec IZV št. 1 – Obrazec evidence zadev, ki jih prejme v izvršitev od sodišča
Obrazec IZV št. 2 – Obrazec evidence zadev, ki jih prejme v izvršitev od drugih pristojnih organov
Obrazec IZV št. 3 – Ovitek spisa
Obrazec IZV št. 4 – Popis spisa
Obrazec IZV št. 5 – Pobotnica
Obrazec IZV št. 6 – Seznam stvari v hrambi pri izvršitelju
Obrazec IZV št. 7 – Rubežni in cenilni zapisnik
Obrazec IZV št. 8 – Zapisnik o rubežu nepremičnin
Obrazec IZV št. 9 – Zapisnik o odvzemu in izročitvi otroka
Obrazec IZV št. 10 – Potrdilo o izročitvi otroka
Obrazec IVRO št. 1 – Obvestilo pri navadnem vročanju
Obrazec IVRO št. 2 – Vročilnica za navadno vročanje
Obrazec IVRO št. 3 – Obvestilo pri osebnem vročanju
Obrazec IVRO št. 4 – Vročilnica za osebno vročanje
Pravilnik o opravljanju službe izvršitelja (Uradni list RS, št. 18/03) vsebuje naslednje prehodne in končne določbe:
Pravilnik o spremembah in dopolnitvah Pravilnika o opravljanju službe izvršitelja (Uradni list RS, št. 83/06) vsebuje naslednje prehodne in končne določbe:
Obrazci IZK št. 1, IZK št. 2, IZK št. 3, IZK št. 4, IZK št. 6, IZV št. 1 – Obrazec evidence zadev, ki jih prejme v izvršitev od sodišča, IZV št. 2 – Obrazec evidence zadev, ki jih prejme v izvršitev od drugih pristojnih organov, IZV št. 3 – Ovitek spisa, IZV št. 4 – popis spisa, IZV št. 7, IZV št. 8 – Zapisnik o rubežu nepremičnin, IVRO – št. 1: Obvestilo pri navadnem vročanju po 141. členu ZPP v zvezi s 15. členom ZIZ in IVRO – št. 3: Obvestilo pri osebnem vročanju po 3. in 4. odstavku 142. člena ZPP v zvezi s 15. členom ZIZ, se nadomestijo z novimi obrazci IZK št. 1, IZK št. 2, IZK št. 3, IZK št. 4, IZK št. 6, IZV št. 1 – Obrazec evidence zadev, ki jih prejme v izvršitev od sodišča, IZV št. 2 – Obrazec evidence zadev, ki jih prejme v izvršitev od drugih pristojnih organov, IZV št. 3 – Ovitek spisa, IZV št. 4 – popis spisa, IZV št. 7, IZV št. 8 – Zapisnik o rubežu nepremičnin, IVRO – št. 1: Obvestilo pri navadnem vročanju po 141. členu ZPP v zvezi s 15. členom ZIZ in IVRO – št. 3: Obvestilo pri osebnem vročanju po 3. in 4. odstavku 142. člena ZPP v zvezi s 15. členom ZIZ, ki so sestavni del tega pravilnika.
Izkaznice, priponke in napisne table s spremenjeno vsebino po tem pravilniku morajo biti izdane oziroma izdelane in obešene v treh mesecih od uveljavitve tega pravilnika.
Do 1. oktobra 2006 izvršitelji uporabljajo obrazce, ki so veljali pred uveljavitvijo tega pravilnika.
7. člen tega pravilnika se ne uporablja za popis spisov, ki so jih prejeli izvršitelji do 1. oktobra 2006.
31. člen tega pravilnika, določba o obveščenosti upnika in dolžnika ter drugih oseb o načinu in roku prodaje iz prvega odstavka 86. člena pravilnika ter 38. člen tega pravilnika se začnejo uporabljati 1. oktobra 2006.
Pravilnik o spremembah in dopolnitvah Pravilnika o opravljanju službe izvršitelja (Uradni list RS, št. 59/11) vsebuje naslednji končni določbi:
Pravilnik o spremembah in dopolnitvah Pravilnika o opravljanju službe izvršitelja (Uradni list RS, št. 35/16) vsebuje naslednjo končno določbo:
Pravilnik o spremembah in dopolnitvah Pravilnika o opravljanju službe izvršitelja (Uradni list RS, št. 34/19) vsebuje naslednjo končno določbo:
Pravilnik 18/03 Pravilnik o opravljanju službe izvršitelja

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče